Friedrich Ebert

Friedrich Ebert (* 4. februara 1871 w Heidelbergu; † 28. februara 1925 w Berlinje) bě němski politikar strony SPD a prěni Němskostatny prezident wot 1919 hač do swojeje smjerće 1925.

Ebert bě po smjerći Augusta Bebela wot lěta 1913 z předsydu Socialnodemokratiskeje strony a jako tajki ze zastupjerjom kejžorej swěrneje politiki. W běhu Nowemberskeje rewolucije přewza 1918 knježerstwo a bu 11. februara 1919 wot Weimarskeje narodneje zhromadźizny za prěnjeho prezidenta Weimarskeje republiki wuzwoleny.

Mjez 1919 a 1923 da wjacore zběžki z lěwicarskeje a prawicarskeje strony porazyć.

 Wotkaz 

Kategorija:Němski politikar
Kategorija:Rodź. 1871
Kategorija:Zemr. 1925
Kategorija:Muž
Kategorija:Čłon SPD
Kategorija:Wosoba (Berlin)
Kategorija:Politikar (20. lětstotk)